DTAC ปิดจ๊อบซื้อหุ้นคนค้าน “ควบทรู” ได้ 3%
DTAC ปิดดีลซื้อหุ้นจากผู้ถือหุ้นที่คัดค้านควบ “ทรู” ได้ 78.64 ล้านหุ้น คิดเป็น 3%
DTAC ปิดดีลซื้อหุ้นจากผู้ถือหุ้นที่คัดค้านควบ “ทรู” ได้ 78.64 ล้านหุ้น คิดเป็น 3%
14 ก.พ. 2566

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัท ซิทริน เวนเจอร์โฮลดิ้งส์ จํากัด และ Citrine Investment SG Pte Ltd ผู้รับซื้อหุ้น จะดำเนินการรับซื้อหุ้นจากผู้ถือหุ้นที่ลงคะแนนเสียงไม่เห็นด้วยกับการควบบริษัทระหว่างบริษัทฯ และ บริษัท ทรู คอร์ปอเรชั่น จํากัด (มหาชน) หรือ TRUE ในการประชุมวิสามัญผู้ถือหุ้น ครั้งที่ 1/2565 ของบริษัทฯ ที่ราคา 50.50 บาทต่อหุ้น ตั้งแต่วันที่ 27 มกราคม 2566 ถึงวันที่ 9 กุมภาพันธ์ 2566
ทั้งนี้ขอแจ้งให้ทราบว่าเมื่อวันที่ 9 กุมภาพันธ์ 2566 ผู้รับซื้อหุ้นได้ดำเนินการรับซื้อหุ้นจากผู้ถือหุ้นที่คัดค้านเสร็จสิ้นแล้ว โดยมีผู้ถือหุ้นที่คัดค้านขายหุ้นของบริษัทฯ ให้แก่ผู้รับซื้อหุ้นในจำนวนรวมทั้งสิ้น 78,649,030 หุ้น คิดเป็นร้อยละ 3.3216 ของจำนวนหุ้นที่ออกและจําหน่ายได้แล้วทั้งหมดของบริษัทฯ